Algol

Algol ehk β Persei (lühend β Per) on Perseuse tähtkuju heleduselt teine, sinakasvalge täht. Algol on 92,8 valgusaasta kaugusel Päikesest.

Algol on kolmest tähest (Aa1, Aa2, Ab) koosnev tähesüsteem, mille kogumass on 5,8 päikese massi. Algol on muutliku heledusega täht. Tavaliselt on ta näiv heledus 2,1, kuid iga 3,4 kuni 2,86 päeva järel langeb heledus 10 tunniks 3,4-ni ja täht muutub punakaks kaaslase põhjustatud varjutuse tõttu.

Astroloogias on Algol üks pahaendelisemaid tähti. Ptolemaios nimetas seda Perseuse Gorgoks. Araabia keeles nimetati tähte 'deemoni peaks' (رأس الغول raʾs al-ghūl) ja keskaegsed väejuhid püüdsid tähtsaid lahinguid mitte alustada ajal, kui Algol oli nõrga valgusega.

Viited

Välislingid 
https://www.newscientist.com/article/mg21628952-000-how-an-ancient-egyptian-code-unmasked-a-cannibal-star/

Tähed
Perseus (tähtkuju)